حلم وتحمل ان کے باب فضائل کا نہایت جلی عنوان ہے ، غزوۂ خیبر میں جب وہ اپنی بہن کے ساتھ گرفتار ہوکر آرہی تھیں توان کی بہن یہودیوں کی لاشوں کودیکھ دیکھ کر چیخ اُٹھتی تھیں ، حضرت صفیہ رضی اللہ عنہا اپنے محبوب شوہر کی لاش سے قریب ہوکر گذریں ؛ لیکن اب بھی اسی طرح پیکرِ متانت تھیں اور ان کی جبین تحمل پرکسی قسم کی شکن نہیں آئی ، ایک مرتبہ حضرت حفصہ رضی اللہ عنہا نے ان کویہودیہ کہا ، ان کو معلوم ہوا تورونے لگیں ، حضرت صفیہ رضی اللہ عنہا کے پاس ایک کنیز تھی جوحضرت عمر رضی اللہ عنہ سے جاکر ان کی شکایت کیا کرتی تھی ؛
Entity: غزوۂ خیبر — Type: /event/military_conflict, /event